作者：张辑
词牌/韵律：疏帘淡月・桂枝香

paragraphs: 梧桐雨细。
渐滴作秋声，被风惊碎。
润逼衣篝，线袅蕙炉沈水。
悠悠岁月天涯醉。
一分秋、一分憔悴。
紫箫吟断，素笺恨切，夜寒鸿起。
又何苦、凄凉客里。
负草堂春绿，竹溪空翠。
落叶西风，吹老几番尘世。
从前谙尽江湖味。
听商歌、归兴千里。
露侵宿酒，疏帘淡月，照人无寐。